《题有美堂》
宋代·贾收

自刊宸画入云端，神物应须护翠峦。吴越不藏千里色，斗牛常占一天寒。

四檐望尽回头懒，万象搜来下笔难。谁信静中疏拙意，略无踪迹到波澜。

作者简介：宋湖州乌程人，字耘老。有诗名，喜饮酒，隐居苕溪，其居有水阁名“浮晖”。李常、苏轼于熙宁、元丰间先后知湖、杭，皆与之游，唱酬甚多，轼尝题诗作画于浮晖阁壁间。家素贫，轼每念之，作图以赠。苏轼去，筑“怀苏亭”，诗集名《怀苏集》。